ابوقتادہ انصاری

حضرت ابو قتادہ انصاری دا ناں حارث بن ربعی یا ابن نعمان ہے، کنیت توں زیادہ مشہور ہن.  انہاں دا لقب’’ فارسِ رسول اللہ‘‘ ہے۔ 
 نام ونسب 
حارث ناں، ابوقتادہ کنیت ، فارسِ رسول اللہ لقب، قبیلہ خزرج دے خاندان سلمہ توں ہن،
نسب نامہ ایہ ہے، حارث بن ربعی بن بلدمہ بن خناس ابن سنان بن عبید بن عدی بن غنم بن کعب بن سلمہ بن زید بن جشم بن خزرج ،ابو قتادة الانصاري الخزرجی، ثم من بنی سلمہ، ہے۔ والدہ دا ناں کبشہ بنت مظہر بن حرام ہئی تے بنو سلمہ وچ سواد بن غنم دے خاندان توں ہن۔اسد الغابہ ،مؤلف: أبو الحسن عز الدين ابن الاثير الناشر: دار الفكر بيروت ہجرت سے تقریبا 10سال پیشتر مدینہ میں پیدا ہوئے۔ 
 حالات زندگی  
بیعت عقبہ تے تمام غزوات وچ شامل تھئے، بدر یا احد وچ آپ دی اکھ نکل پئی ہئی. حضور صلی اللہ علیہ  وسلم نے ایں جگہ اکھ ٹکا کے اپݨا لعاب شریف لا ݙتا تاں اے اکھ ݙوجھی اکھ توں زیادہ روشن تھی گئی. ابو سعید خدری دے اخیافی یعنی ماں شریکے بھائی ہن. ستر سال عمر پاتی تے 54ھ وچ مدینہ منورہ وچ فوت تھئے.  علی المرتضی نے جنازہ پڑھایا۔الاصابہ فی تمیز الصحابہ مؤلف: ابن حجر العسقلانی ناشر: دار الكتب العلمیہ  بیروتاصحاب بدر،صفحہ 211،قاضی محمد سلیمان منصور پوری، مکتبہ اسلامیہ اردو بازار لاہور

ابو قتادہ صحابی دے حق وچ حضور صلی اﷲ تعالیٰ علیہ وسلم نے ایہ دعا فرما ݙتی کہ اَفْلَحَ وَجْھُکَ اَللّٰھُمَّ بَارِکْ لَہٗ فِیْ شَعْرِہٖ وَبَشَرِہٖ. یعنی فلاح والا تھی ونجے تیݙا چہرہ ، یااﷲ! اس دے وال تے اس دی کھل وچ برکت ݙے۔ ابو قتادہ نے ستر برس دی عمر پا کے وفات پاتی مگر انہاں دا ہک وال وی سفید نہ تھیا ہئی،  نہ بدن وچ جھریاں پیاں ہن، چہرے تے جوانی دی ایسی رونق ہئی کہ گویا حالی پندرہ سال دے جوان ہن۔  الکلام المبین ص68 بحوالہ دلائل النبوۃ بیہقی

عہد نبوت دے بعد علی المرتضیٰ دے زمانہ مبارک وچ امارت مکہ تے نامزد تھئے ہن. لیکن ول کہیں وجہ نال قثم بن عباس امیر بݨائے گئے.  ایہ 36ھ دا واقعہ ہے، ایں سنہ وچ جنگ جمل تے ݙوجھے سال صفین دا معرکہ تھیا،  ابو قتادہ ݙوہاں وچ شریک تھئے.  38 ھ وچ خوارج نے علم بغاوت بلند کیتا، جناب علی نے جس فوج دے نال فوج کشی کیتی ہئی.  ابو قتادہ اس دے پیادیاں دے افسر ہن۔
وفات
سنہ وفات وچ سخت اختلاف ہے.  بعض دے نزدیک 40ھ ہے. انہاں لوگاں دے نزدیک کوفہ وچ انتقال کیتا ہئی تے جناب علی نے نماز جنازہ پڑھائی جس وچ 6 یا 7 تکبیراں آکھیاں. لیکن صحیح ایہ ہے کہ 50 ھ تے 60 ھ دے درمیان انتقال کیتا، امام بخاری نے اوسط وچ ایہو لکھا ہے تے اس تے دلائل قائم کیتے ہن۔
حوالے